paragraph_text: Bernays je 1923. godine postao autor prve knjige na svijetu posvećene odnosima s javnošću, "Kristaliziranje javnoga mnijenja" (Crystallizing Public Opinion), u toj knjizi prvi puta uvodi termin savjetnik za odnose s javnošću (public relations counselor). Iste godine uspostavio je prvu katedru za odnose s javnošću na Sveučilištu u New Yorku. Njegova druga knjiga, "Propaganda" izašla je 1928. godine, a 1952. izdaje knjigu "Odnosi s javnošću" (Public Relations).